wannaphong/clean_thaiwikipedia huggingface dataset:
# เทคโนรอยด์
เทคโนรอยด์  เป็นโครงการสื่อผสมญี่ปุ่น สร้างสรรค์โดยโนริยาซุ อาเงมัตสึ, RUCCA, ไซเบอร์เอเจนต์, เอเว็กซ์พิกเชอส์ และเอเลเมนส์การ์เดน เกมมือถือพัฒนาโดยวันเดอร์แพลเน็ตชื่อว่า เทคโนรอยด์ ยูนิซันฮาร์ต ปล่อยในวันที่ 21 มกราคม พ.ศ. 2565 บนระบบปฏิบัติการแอนดรอยด์และไอโอเอส ซีรีส์อนิเมะโทรทัศน์โดยสตูดิโอโดงาโกโบชื่อเรื่องว่า เทคโนรอยด์ อยู่เหนือความตั้งใจ  ออกอากาศตั้งแต่เดือนมกราคมถึงมีนาคม พ.ศ. 2566 

 ตัวละคร 
 KNoCC 

 Stand-Alone 

 Mechanicametallica 

 อื่น ๆ 

 หมายเหตุ
# คู่หูคุณพ่อยอดนักฆ่า
คู่หูคุณพ่อยอดนักฆ่า (Buddy Daddies) เป็นซีรีส์อนิเมะออริจินอลญี่ปุ่น ผลิตโดยสตูดิโอพีเอเวิกส์ อำนวนการผลิตโดยอะนิเพล็กซ์และนิโตรพลัส กำกับโดยโยชิยูกิ อาซาอิ เขียนบทโดยไวโอ ชิโมกูระจากนิโตรพลัส และยูโกะ คากิฮาระ แต่งดนตรีประกอบโดยคัตสึโตชิ คิตางาวะจากวงราวด์เทเบิล ออกแบบตัวละครต้นแบบโดยคัตสิมิ เอนามิ และดัดแปลงแบบตัวละครสำหรับแอนิเมชันโดยโซอิจิโร ซาโกะ ซึ่งเป็นหัวหน้าผู้กำกับแอนิเมชันร่วมกับซานาเอะ ซาโต ออกอากาศตั้งแต่วันที่ 7 มกราคมถึง 1 เมษายน พ.ศ. 2566 ทางช่อง โตเกียวเอ็มเอ็กซ์ และเครือข่ายอื่น ๆ

 ตัวละคร 

 รายชื่อตอน
# ทอดมัน
ทอดมัน หรือ ปลาเห็ด เป็นอาหารไทยภาคกลางชนิดหนึ่ง ที่นำกุ้งหรือปลา (ส่วนใหญ่ใช้เนื้อปลากราย ปลาดาบลาว ปลาทู ปลาน้ำดอกไม้ ปลายี่สก ปลาสลาด) มาขูดตำ นวดกับน้ำเกลือจนเหนียว คลุกเคล้าผสมพริกแกง ถั่วฝักยาวหรือถั่วพูซอย ใบมะกรูดหั่นละเอียด บางสูตรผสมไข่ไก่ ปั้นแผ่เป็นแผ่นกลมหนา ทอดน้ำมันท่วมจนสุก กินกับน้ำจิ้มอาจาดสามรส โรยถั่วลิสงคั่วบด แนมแตงกวาหั่น ในบางพื้นที่ เช่น จังหวัดเพชรบุรี นิยมกินทอดมันคู่กับขนมจีน โดยเนื้อทอดมันจะแผ่เป็นแผ่นบางใหญ่ และร้านส่วนมากจะผสมใบกะเพราลงไปในเนื้อทอดมันด้วย 

ชื่อและประวัติ
ในบางพื้นที่เรียกทอดมันว่า "ปลาเห็ด" โดยเฉพาะตามชุมชนริมแม่น้ำทุกสายในภาคกลางตอนบน อย่างจังหวัดพิษณุโลกหรือจังหวัดสุโขทัยเป็นต้น คำว่า ปลาเห็ด เพี้ยนมาจากคำเขมรว่า ปฺรหิต (อ่านว่า [ปรอเหิต]) หมายถึง ลูกชิ้นหรืออาหารที่เอาเนื้อสับปั้นเป็นก้อนเล็ก ๆ แล้วทำให้สุก บางพื้นที่เรียก "ปลาเห็ด" เมื่อใช้ปลาน้ำจืดหรือปลาเล็กปลาน้อยสับทั้งก้าง เมื่อใช้เนื้อปลากราย ปลายี่สก หรือปลาสลาดขูด จึงเรียกว่า "ทอดมัน" แต่บางพื้นที่ก็เรียกทอดมันทั้งสองแบบว่า "ปลาเห็ด" เหมือนกัน อย่างไรก็ดี เชื่อว่าคำว่า ปลาเห็ด เป็นคำเกิดใหม่ เพราะปรากฏการใช้คำว่า ทอดมัน มานานตั้งแต่สมัยอยุธยาแล้ว เช่นในเสภาเรื่อง ขุนช้างขุนแผน ความว่า 

ในสมัยรัตนโกสินทร์ปรากฏสูตรทอดมันปลากรายในหนังสือ ประติทินบัตรแลจดหมายเหตุ เล่ม 1  (พ.ศ. 2432) และ ตำหรับสายเยาวภา ของสายปัญญาสมาคม (พ.ศ. 2478) ซึ่งดูใกล้เคียงทอดมันปัจจุบัน ใน ปะทานุกรม การทำของคาวหวานอย่างฝรั่งแลสยาม (พ.ศ. 2441) ปรากฏชื่อทอดมันปลาและทอดมันหมู
# อวสานพี่ชาย กลายเป็นพี่สาว
อวสานพี่ชาย กลายเป็นพี่สาว  มีชื่อเรื่องโดยย่อในภาษาญี่ปุ่นว่า โอนิไม  เป็นซีรีส์มังงะญี่ปุ่น แต่งเรื่องและวาดภาพโดยเนโกโตฟุ เผยแพร่ออนไลน์ตั้งแต่ปี พ.ศ. 2560 ปัจจุบันตีพิมพ์ในนิตยสารคอมิกเร็กซ์รายเดือนตั้งแต่เดือนเมษายน พ.ศ. 2562 ซีรีส์อนิเมะโทรทัศน์ผลิตโดยสตูดิโอไบด์ ออกอากาศตั้งแต่เดือนมกราคมถึงมีนาคม พ.ศ. 2566 

 เนื้อเรื่อง 
เรื่องราวเกี่ยวกับโอยามะ มาฮิโระ โอตากุ ผู้อาศัยอยู่กับมิฮาริ น้องสาวที่เป็นนักวิทยาศาสตร์ วันหนึ่งมาฮิโระตื่นขึ้นมาแล้วพบว่าตัวเองกลายเป็นเด็กสาว อันเป็นผลมาจากการทดลองของมิฮาริ มาฮิโระจึงต้องเริ่มเรียนรู้การใช้ชีวิตแบบนักเรียนหญิง ผูกมิตรกับเพื่อนในโรงเรียนใหม่

 ตัวละคร 

ตัวละครเอกของเรื่อง เดิมเป็นหนุ่มโอตากุที่อาศัยอยู่กับมิฮาริผู้เป็นน้องสาว จนกระทั่งมาฮิโระกลายเป็นเด็กผู้หญิงอันเป็นผลมาจากการทดลองของมิฮาริ มาฮิโระจึงต้องย้ายไปเข้าเรียนในโรงเรียนมัธยมต้น

น้องสาวของมาฮิโระผู้เป็นนักวิทยาศาสตร์ ทำให้มาฮิโระกลายเป็นเด็กผู้หญิงจากการทดลองหนึ่ง เธอมีความฉลาดสูงจึงได้เรียนข้ามชั้นและตอนนี้เป็นนักศึกษามหาวิทยาลัย

เพื่อนของมิฮาริสมัยเรียนโรงเรียนมัธยมต้นผู้เป็นสาวแกล เป็นพี่สาวของโมมิจิ

น้องสาวของคาเอเดะและเพื่อนร่วมชั้นของมาฮิโระ มีบุคลิกลักษณะแบบทอมบอยและชื่นชอบมาฮิโระมาก เป็นเพื่อนสนิทกับอาซาฮิมาหลายปี 

เพื่อนร่วมชั้นของมาฮิโระ มีบุคลิกที่กระฉับกระเฉงแต่ทำคะแนนสอบได้ไม่ดีนัก มักจะเรียกมาฮิโระด้วยชื่อเล่นมากมาย

เพื่อนร่วมชั้นของมาฮิโระ มีความสนใจเรื่องแนวยูริ

 สื่อ 
 มังงะ 
ซีรีส์มังงะ อวสานพี่ชาย กลายเป็นพี่สาว แต่งเรื่องและวาดภาพโดยเนโกโตฟุ เริ่มเผยแพร่ออนไลน์ทางพิซิฟและแพลตฟอร์มอื่น ๆ ในปี พ.ศ. 2560 และเริ่มตีพิมพ์ในนิตยสารคอมิกเร็กซ์รายเดือนของสำนักพิมพ์อิจิจินชะตั้งแต่วันที่ 27 เมษายน พ.ศ. 2562 สำนักพิมพ์อิจิจินชะรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 ในเดือนมกราคม พ.ศ. 2566

 หนังสือมังงะ 

 อนิเมะ 
ซีรีส์อนิเมะโทรทัศน์ดัดแปลงประกาศสร้างในวันที่ 22 เมษายน พ.ศ. 2565  ผลิตโดยสตูดิโอไบด์และกำกับโดยชิงโงะ ฟูจิอิ เขียนบทโดยมิจิโกะ โยโกเตะ ออกแบบตัวละครโดยเรียว อิมามูระ และแต่งดนตรีประกอบโดยไดซูเกะ อาจิบะและอาริซะ โอเกฮาซามะ ซีรีส์อนิเมะออกอากาศตั้งแต่วันที่ 5 มกราคม ถึง 23 มีนาคม พ.ศ. 2566 ทางช่อง AT-X และเครือข่ายอื่น ๆ เพลงเปิดชื่อเพลง  ร้องโดย พีมารุซามะ และเอนาโกะ ส่วนเพลงปิดชื่อเพลงว่า  ร้องโดย มาริกะ โคโนะ, คาโอริ อิชิฮาระ, ฮิซาโกะ คาเนโมโตะ และมินามิ สึดะเมเดียลิงก์ได้ลิขสิทธิ์เผยแพร่ในภูมิภาคเอเชียใต้และเอเชียตะวันออกเฉียงใต้ ครันชีโรลได้ลิขสิทธิ์เผยแพร่นอกทวีปเอเชีย

 รายชื่อตอน 

 การตอบรับ 
อวสานพี่ชาย กลายเป็นพี่สาว ติดอันดับ 5 ใน รางวัลมังงะถัดไป ของนิตยสารดาวินชีในสาขาเว็บมังงะในเดือนสิงหาคม พ.ศ. 2561 และติดอันดับ 9 ใน การเลือกตั้งทั่วไปเว็บมังงะ 2019 ในเดือนตุลาคม พ.ศ. 2562 มังงะยังติดอันดับ 3 ใน การจัดอันดับมังงะที่เราอยากจะชมเป็นอนิเมะ ในงานอนิเมะเจแปนในปี พ.ศ. 2563 และติดอันดับ 7 ในปี พ.ศ. 2564

 หมายเหตุ
# โทโมะจังเป็นเด็กผู้หญิงนะ!
โทโมะจังเป็นเด็กผู้หญิงนะ!  เป็นซีรีส์มังงะสี่ช่องญี่ปุ่น แต่งเรื่องและวาดภาพโดยฟูมิตะ ยานางิดะ เผยแพร่ทางบัญชีทวิตเตอร์ Twi4 และเว็บไซต์ไซเซ็นเซ็นตั้งแต่เดือนเมษายน พ.ศ. 2558 ถึงกรกฎาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม ซีรีส์อนิเมะโทรทัศน์ดัดแปลงผลิตโดยสตูดิโอเลย์-ดิวซ์ ออกอากาศตั้งแต่เดือนมกราคมถึงมีนาคม พ.ศ. 2566

 ตัวละคร 

 สื่อ 
 มังงะ 

 อนิเมะ 

 รายชื่อตอน 

 หมายเหตุ
# เจ้าชายเฮนรี (พระราชโอรสพระเจ้าเอ็ดเวิร์ดที่ 1)
เจ้าชายเฮนรีแห่งอังกฤษ (6 พฤษภาคม ค.ศ. 1268 – 14 ตุลาคม ค.ศ. 1274) เป็นพระราชบุตรลำดับที่ห้า และเป็นพระราชโอรสลำดับที่สองของพระเจ้าเอ็ดเวิร์ดที่ 1 แห่งอังกฤษRoyal Descent, Henry of England . "On 6 May 1268 one of Eleanor of Castile's yeomen was to have 20 marks from Henry III for good news brought to the king about her childbearing, and from 14 July 1268 young Henry appears with John in writs of liberate for their household expenses. Henry was presumably the child born around the beginning of May 1268." ประสูติแต่เลโอนอร์แห่งกัสติยา พระอัครมเหสีพระองค์แรกJohn Carmi Parsons, The Year of Eleanor of Castile's Birth and her Children by Edward I. Medieval Studies XLVI: 245–65.Alison Weir, Britain's Royal Families: The Complete Genealogy (London, U.K.: The Bodley Head, 1999), page 82.

 ประสูติ 
เจ้าชายเฮนรีประสูติภายในพระราชวังวินด์เซอร์ตั้งแต่ในรัชกาลพระเจ้าเฮนรีที่ 3 แห่งอังกฤษ ซึ่งเป็นพระอัยกา ก่อนหน้านี้เจ้าชายจอห์น ซึ่งเป็นพระเชษฐา ซึ่งอยู่ในการดูแลของริชาร์ด เอิร์ลแห่งคอร์นวอลล์สิ้นพระชนม์ไปแล้ว ทำให้เจ้าชายเฮนรีเป็นพระราชโอรสเพียงพระองค์เดียวของพระเจ้าเอ็ดเวิร์ดที่ 1 แห่งอังกฤษ ที่ยังมีพระชนม์ชีพอยู่ และอยู่ในลำดับที่สองของการสืบราชสันตติวงศ์อังกฤษ หลังพระเจ้าเฮนรีที่ 3 พระอัยกา เสด็จสวรรคต พระเจ้าเอ็ดเวิร์ดที่ 1 ซึ่งเป็นพระชนกเสวยราชสมบัติสืบมา ทำให้เจ้าชายเฮนรีเป็นทายาทผู้มีสิทธิโดยตรงใน ค.ศ. 1273 นั้นเอง พร้อมกับทรงวางตัวให้หมั้นหมายกับฆัวนาที่ 1 แห่งนาวาร์

 สิ้นพระชนม์ 
เจ้าชายเฮนรีได้รับการอุปถัมภ์อำรุงจากอะลิอูโนแห่งพรอว็องส์ซึ่งเป็นอัยยิกาฝ่ายพระชนก มาตั้งแต่ยังทรงพระเยาว์ตลอดระยะเวลาสี่ปีที่พระชนกชนนีทรงเข้าร่วมสงครามครูเสด พระองค์ทรงคุ้นเคยกับพระอัยยิกามากกว่าพระชนกชนนีเสียอีก พระอัยยิกาคอยถวายพยาบาลและปลอบประโลมเจ้าชายเฮนรีที่มักประชวรกระเสาะกระแสะ กระทั่งที่สุดเจ้าชายเฮนรีสิ้นพระชนม์ลงด้วยสาเหตุธรรมชาติที่กิลด์ฟอร์ดใน ค.ศ. 1274 โดยไม่มีพระชนกชนนีเสด็จมาดูใจเป็นครั้งสุดท้าย และกว่าที่ทรงรู้ข่าวการประชวร เจ้าชายเฮนรีก็สิ้นพระชนม์ไปแล้ว พระศพของเจ้าชายเฮนรีถูกฝังภายในเวสต์มินสเตอร์แอบบีย์
# สวิงสวิงพาราไดซ์/แฮปปีเบิร์ธเดย์ทูมี!
สวิงสวิงพาราไดซ์/แฮปปีเบิร์ธเดย์ทูมี! (,) เป็นเพลงซิงเกิลลำดับที่ 72 ของมอร์นิงมูซูเมะ วางจำหน่ายเมื่อวันที่ 21 ธันวาคม พ.ศ. 2565 โดยวางจำหน่ายในรูปแบบปกติ 2 แบบ (ซีดี) และลิมิเต็ด 3 แบบ (ซีดีและบลูเรย์) ซึ่งเพลงนี้ได้ขึ้นอันดับ 1 ของโอริคอนชาร์ตในรอบ 4 ปี กับ 6 เดือน

ซิงเกิลนี้เป็นซิงเกิลเปิดตัวของสมาชิกรุ่นที่ 16 ริโอะ ซากูไร และเป็นซิงเกิลสุดท้ายของคาเอเดะ คากะในฐานะสมาชิกรุ่นที่ 13 ของมอร์นิงมูซูเมะ ซึ่งคากะได้สำเร็จการศึกษาก่อนที่เพลงนี้จะวางจำหน่ายอย่างเป็นทางการ

 รายชื่อเพลง 
รูปแบบลิมิเต็ด A-B, รูปแบบปกติ
 สวิงสวิงพาราไดซ์
 แฮปปีเบิร์ธเดย์ทูมี!
 สวิงสวิงพาราไดซ์ (Special Edit) (Instrumental)
 แฮปปีเบิร์ธเดย์ทูมี! (Instrumental)

รูปแบบลิมิเต็ด A บลูเรย์

 สวิงสวิงพาราไดซ์ (มิวสิกวีดีโอ)
 สวิงสวิงพาราไดซ์ (Dance Shot Ver.)
 สวิงสวิงพาราไดซ์ (เบื้องหลังการถ่ายทำ)

รูปแบบลิมิเต็ด B บลูเรย์

 แฮปปีเบิร์ธเดย์ทูมี!
 แฮปปีเบิร์ธเดย์ทูมี! (Dance Shot Ver.)
 แฮปปีเบิร์ธเดย์ทูมี! (เบื้องหลังการถ่ายทำ)

รูปแบบลิมิเต็ด SP บลูเรย์

 สวิงสวิงพาราไดซ์ (Kaga Kaede Solo Ver.) (加賀楓 ソロVer.)
 แฮปปีเบิร์ธเดย์ทูมี! (Kaga Kaede Solo Ver.) (加賀楓 ソロVer.)

 สมาชิก 
รุ่นที่ 9
 มิซูกิ ฟูกูมูระ
 เอรินะ อิกูตะ

รุ่นที่ 10
 อายูมิ อิชิดะ

รุ่นที่ 11
 ซากูระ โอดะ

รุ่นที่ 12
 มิกิ โนนากะ
 มาเรีย มากิโนะ
 อากาเนะ ฮากะ

รุ่นที่ 13
 คาเอเดะ คากะ (ผลงานซิงเกิลสุดท้าย)
 เรนะ โยโกยามะ

รุ่นที่ 15
 ริโอะ คิตางาวะ
 โฮมาเระ โอกามูระ
 เมอิ ยามาซากิ

รุ่นที่ 16
 ริโอะ ซากูราอิ (ปรากฏตัวครั้งแรก)
# อายัมโกเร็ง
อายัมโกเร็ง  เป็นไก่ทอดอินโดนีเซียและมาเลเซีย ประกอบด้วยเนื้อไก่ที่ทอดในน้ำมัน วลี อายัมโกเร็ง มีความหมายตรงตัวว่า "ไก่ทอด" ในภาษามาเลเซีย ภาษาอินโดนีเซีย และภาษาระดับภูมิภาคต่าง ๆ ในอินโดนีเซีย (เช่น ภาษาชวา)

 สูตรต่าง ๆ 
อายัมโกเร็ง มีหลายสูตร สูตรที่ได้รับความนิยม เช่น
 อายัมโกเร็งเลิงกูวัซ: ไก่ทอดข่า และยังเป็นที่รู้จักกันในชื่อ ฮายัมโกเร็งบันดุง หมายถึง อายัมโกเร็ง แบบบันดุงซุนดา
 อายัมโกเร็งปาดัง: ไก่ทอดแบบปาดัง มีหลายแบบ แบบที่ได้รับความนิยมมากที่สุดมีลักษณะใกล้เคียงกับไก่ทอดข่า
 อายัมปป: ไก่ทอดไร้หนังแบบปาดัง เสิร์ฟกับซัมบัล
 อายัมโกเร็งบาลาโด: ไก่ทอดแบบปาดังหรือมีนัง โดยเนื้อไก่ทอดเคลือบด้วยพริกแกงเผ็ด บาลาโด
 อายัมโกเร็งลาโดอีโจ: อีกแบบหนึ่งของ อายัมโกเร็งบาลาโด แต่ใช้พริกเขียว
 อายัมโกเร็งจาการ์ตา: ไก่ทอดแบบจาการ์ตา
 อายัมโกเร็งกาลาซัน: ไก่ทอดแบบชวาจากหมู่บ้านกาลาซัน ยกยาการ์ตา
# ไคนะแห่งทะเลหิมะอันยิ่งใหญ่
ไคนะแห่งทะเลหิมะอันยิ่งใหญ่ หรือ ไคนะกับทะเลหิมะอันกว้างใหญ่  เป็นซีรีส์อนิเมะโทรทัศน์ออจิจินัลญี่ปุ่น สร้างสรรค์โดยสึโตมุ นิเฮ และผลิตโดยสตูดิโอโพลีกอนพิกเชอส์เพื่อเป็นการฉลองครบรอบ 40 ปีของสตูดิโอ ซีรีส์อนิเมะกำกับโดยฮิโรอากิ อันโดะ เขียนบทโดยซาดายูกิ มูไรและเท็ตสึยะ เพลงหลักของซีรีส์แต่งโดยฮิโรยูกิ ซาวาโนะ แต่งดนตรีประกอบโดยโคดะ ยามาโมโตะและมิซากิ อูมาเซะ ออกอากาศตั้งแต่เดือนมกราคมถึงมีนาคม พ.ศ. 2566 ทางผังรายการ +อัลตราของช่องฟูจิทีวี กลุ่มโยรูชิกะร้องเพลงเปิดชื่อเพลงว่า  ส่วนวง Greeeen ร้องเพลงปิดชื่อเพลงว่า  มังงะดัดแปลงวาดภาพโดยอิโตเอะ ทาเกโมโตะ ตีพิมพ์ในนิตยสารโชเน็งซิริอุสรายเดือน นิตยสารมังงะแนวโชเน็งของสำนักพิมพ์โคดันชะตั้งแต่เดือนกุมภาพันธ์ พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ในชื่อภาษาไทยว่า ไคนะแห่งแดนเหมันต์ ภาพยนตร์อนิเมะภาคต่อชื่อว่า ไคนะแห่งทะเลหิมะอันยิ่งใหญ่: สตาร์สเดจ มีกำหนดออกฉายในโรงภาพยนตร์ที่ประเทศญี่ปุ่นในเดือนตุลาคม พ.ศ. 2566

 ตัวละคร 

 สื่อ 
 มังงะ 
มังงะที่ดัดแปลงโดยอิโตเอะ ทาเคโมโตะ เริ่มตีพิมพ์ในนิตยสารมังงะโชเน็งซิริอุสรายเดือนของโคดันชะเมื่อวันที่ 26 กุมภาพันธ์ พ.ศ.2565 รวบรวมตีพิมพ์(ทังโกบง)เล่มแรกวางจำหน่ายเมื่อวันที่ 8 ธันวาคม พ.ศ. 2565 ลิขสิทธิ์ในประเทศไทยแปลโดยสำนักพิมพ์ฟีนิกซ์ในชื่อภาษาไทยว่า "ไคนะแห่งแดนเหมันต์"

 อนิเมะ 

 รายชื่อตอน 

 หมายเหตุ
# ดิสโตรคิด
ดิสโตรคิด  เป็นบริการของผู้ให้บริการจัดจำหน่ายเพลงดิจิทัลอิสระ ก่อตั้งขึ้นในปี 2556 โดยผู้ประกอบการชาวอเมริกัน Philip Kaplan โดยหลักแล้ว DistroKid ให้นักดนตรีและผู้ถือสิทธิ์อื่นๆ มีโอกาสเผยแพร่และขายหรือสตรีมเพลงผ่าน ร้านค้าปลีกออนไลน์ เช่น iTunes / Apple Music, Spotify, Pandora, Amazon Music, YouTube Music, Tidal, Deezer, iHeartRadio และอื่นๆ
# มีเดียน บุตรของอับราฮัม
ตามพระคัมภีร์ภาษาฮีบรู มีเดียน (Mīḏəyān) เป็นบุตรชายคนที่สี่ของอับราฮัม และ เคทูราห์ 1 พงศาวดาร 1.32 ผู้หญิงที่อับราฮัมแต่งงานหลังจากซาราห์เสียชีวิต พี่น้องของเขาคือ ศิมราน โยกชาน เมดาน อิชบาก และชูอาห์ บุตรชายของเขาคือ เอฟาห์ เอเฟอร์ ฮาโนค อาบีดา และ เอลดาอาห์

โยเซพุส บันทึกว่า "อับราฮัมวางแผนที่จะตั้งถิ่นฐานในอาณานิคม และพวกเขาเข้าครอบครองโทรโกลดีทิสและดินแดนแห่งโทรกโลดิสต์ และประเทศในอาระเบียเฟลิกซ์ ไกลไปถึงทะเลแดง " Josephus, Flavius, Antiquities, 1.15.1

โดยทั่วไปแล้วชาวมีเดียนถือเป็นบรรพบุรุษของชาวมีเดียน ปฐมกาล 25:1-2. ซึ่งพบได้ในส่วนหลังของพระคัมภีร์ภาษาฮีบรู

 ในศาสนาอิสลาม 
มัดยัน  นักลำดับวงศ์ตระกูลชาวมุสลิมบางคนอ้างว่าเขาเป็นบุตรชายของบุตรสาวของลูฏ แต่นักวิชาการส่วนใหญ่มักจะบอกว่า เป็นบรรพบุรุษของชาวมัดยัน ที่ถูกอัลลอฮ์ทำลาย และเป็นบรรพบุรุษของนบีชุอัยบ์History of the Prophets and Kings by Imam Abū Jaʿfar Muḥammad ibn Jarīr ibn Yazīd al-Ṭabarī
# ถั่วแดงต้มน้ำตาล
ถั่วแดงต้มน้ำตาล  เป็นของหวานที่พบเห็นได้ทั่วไปในประเทศจีน ทําจากถั่วแดงและน้ำตาลและปรุงคล้ายถั่วเขียวต้มน้ำตาล มักเสิร์ฟเย็นในช่วงฤดูร้อนและเสิร์ฟร้อนในฤดูหนาวซึ่งมีผลหลากหลาย เช่น บรรเทาความร้อนของร่างกาย เป็นประโยชน์ต่อกระเพาะอาหารขับปัสสาวะ เสริมธาตุเหล็กในการสร้างเลือด ถั่วแดงต้มน้ำตาลยังสามารถใช้ทําไอศกรีมหวานเย็นแบบแท่งและหงโต้วปิงซึ่งเป็นของหวานยอดนิยมตามร้านฉาชานทิงในฮ่องกง 

ถั่วแดงต้มน้ำตาลในแบบกวางตุ้งโดยทั่วไปใข้ถั่วแดงเมล็ดเล็ก และน้ำตาลกรวดหรือน้ำตาลแดงแผ่น (片糖) เพื่อเพิ่มรสชาติ มักใส่เฉินผีและเมล็ดบัว ส่วนผสมอื่นที่ใส่เพิ่มเช่น สาคู, มันสําปะหลัง, กะทิ, ไอศกรีม, ข้าวเหนียว หรือข้าวเหนียวดำ, สาหร่ายทะเลตัดเส้น และไป่เหอ มักเสิร์ฟเป็นของหวานปิดท้ายในการกินที่ร้านอาหารหรือในงานเลี้ยง บางครั้งถั่วแดงต้มน้ำตาลเสิร์ฟพร้อมสาหร่ายทะเลตัดเส้น หรือส่วนผสมอื่น ๆ

 ชื่อ 

โดยทั่วไปในประเทศจีน ถั่วแดงต้มน้ำตาลมี 2 ชนิดที่แตกต่างกันคือ ถั่วแดงต้มน้ำตาลแบบที่มีน้ำค่อนข้างใส ยังเหลือให้เห็นเป็นเมล็ดถั่วที่พองบานติดเปลือก เรียก หงโต้วทาง (จีน: 红豆汤; แปลตรงตัว: "ซุปถั่วแดง") และแบบที่ปรุงให้เนื้อและเปลือกของถั่วแดงเข้าด้วยกันโดยการป่น (หรือ การบด) แบบหยาบ ๆ ให้มีเนื้อสัมผัสคล้ายทราย เรียกว่า หงโต้วชา (จีน: 红豆沙; แปลตรงตัว: "ถั่วแดงทราย")
# ตำบลหนองแวง (อำเภอหนองบัวแดง)
ตำบลหนองแวง เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 10 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแวง

 การปกครอง 
ตำบลหนองแวง แบ่งการปกครองออกเป็น 20 หมู่บ้าน คือ

 หมู่ที่ 1 หนองแวง	
 หมู่ที่ 2 หนองปล้อง	
 หมู่ที่ 3 ห้วยไผ่ใต้
 หมู่ที่ 4 นารี	
 หมู่ที่ 5 ห้วยม่วง	
 หมู่ที่ 6 ห้วยหว้า	
 หมู่ที่ 7 หนองกุง	
 หมู่ที่ 8 สะพุงเหนือ	
 หมู่ที่ 9 นาเจริญ	
 หมู่ที่ 10 โคกสง่า	
 หมู่ที่ 11 ห้วยไผ่เหนือ	
 หมู่ที่ 12 หนองสำราญ
 หมู่ที่ 13 หัวสนาม	
 หมู่ที่ 14 หนองประดู่	
 หมู่ที่ 15 ท่าแจ้ง	
 หมู่ที่ 16 ทรัพย์อุดม	
 หมู่ที่ 17 สนามชัย	
 หมู่ที่ 18 นาเจริญใต้	
 หมู่ที่ 19 ดวงสวรรค์	
 หมู่ที่ 20 ห้วยม่วงพัฒนา

 สถานที่สำคัญ 
 โรงเรียน
 โรงเรียนชุมชนบ้านหนองแวง	
 โรงเรียนบ้านโคกสง่า	
 โรงเรียนบ้านนาเจริญ
 โรงเรียนบ้านนารี	
 โรงเรียนบ้านสะพุงเหนือ
 โรงเรียนบ้านหนองกุงบำรุง	
 โรงเรียนบ้านหนองปล้อง	
 โรงเรียนบ้านห้วยไผ่ใต้	
 โรงเรียนบ้านห้วยม่วง
 โรงเรียนบ้านห้วยหว้า

 การศาสนา
วัด/ สำนักสงฆ์วัดในตำบลหนองแวง อำเภอหนองบัวแดง จังหวัดชัยภูมิ. เข้าถึงได้จาก:  ระบบทะเบียนวัด .จาก สำนักงานพระพุทธศาสนาแห่งชาติ

 วัดชิโนรสวิศยาราม
 วัดนาเจริญ	
 วัดไผ่เงินวนาราม		
 วัดเวฬุวัน	
 วัดศรีชมพู		
 วัดสง่าศรีมงคล		
 วัดสนามชัย		
 วัดสะพุงเหนือ	
 วัดสามัคคี		
 วัดสุขสันต์กัญญาวนาราม		
 วัดหนองกุง	
 วัดหนองประดู่	
 วัดห้วยม่วง

โบสถ์คริสต์ 3 แห่ง

 การสาธารณสุข 
 โรงพยาบาลส่งเสริมสุขภาพตำบลหนองแวง
 โรงพยาบาลส่งเสริมสุขภาพตำบลบ้านนาเจริญ
# คุกกี้เนย
คุกกี้เนย  หรือ คุกกี้เดนมาร์ก  เป็นคุกกี้ที่มีที่มาจากเดนมาร์ก ทำมาจากเนย แป้ง และน้ำตาล

คุกกี้เนยมีหลายรูปร่างรูปทรง เช่น วงกลม สี่เหลี่ยม วงรี วงมีรู หรือรูปคล้ายขนมเพรตเซล ในบางพื้นที่ โดยเฉพาะในยุโรปและอเมริกาเหนือ นิยมเสิร์ฟคุกกี้เนยนี้กันในเทศกาลคริสต์มาส ส่วนในฮ่องกง เป็นของขวัญที่นิยมให้กันเป็นพิเศษ โดยเฉพาะในเทศกาลตรุษจีน

คุกกี้เนยเดนมาร์ก

เดนมาร์กเป็นผู้ส่งออกคุกกี้เนยที่มีชื่อเสียง โดยเฉพาะอย่างยิ่งไปยังตลาดในสหรัฐและเอเชีย คุกกี้ที่ผลิตในระดับอุตสาหกรรมนี้มักจะบรรจุและจำหน่ายในกระป๋องเคลือบดีบุกButter Cookies in Tins from Denmark. U.S. International Trade Commission. Volume 3092 of USITC publication. pp. I1-I12. 1998.Bisquit People: Danish Butter CookiesBisquit People: Danish Butter Cookies: Process and recipes โดยมีตัวอย่างสำคัญคือคุกกี้เนยของยี่ห้อรอยัลแดนสก์ ที่เป็นที่รู้จักในชื่อ "กระป๋องน้ำเงิน" (The Blue Tin) จากบรรจุภัณฑ์ที่เป็นกระป๋องดีบุกสีน้ำเงินอันเป็นเอกลักษณ์ สูตรคุกกี้เนยในสหรัฐมาพร้อมกับชาวยุโรปที่มาตั้งถิ่นฐานในสหรัฐ ส่วนเดนมาร์กเป็นที่รู้จักดีว่าสามารถรักษาคุณภาพของส่วนผสมและการผลิตมาตั้งแต่ปี 1966 รสชาติอันเป็นเอกลักษณ์ของคุกกี้เนยเดนมาร์กนั้นมาจากเนยเดนมาร์กที่มีการตั้งมาตรฐานการของเนยขึ้นในปี 1901 เมื่อมีการจดทะเบียนยี่ห้อเนย "Lurpak" ขึ้น
# ผจญภัยล่าขุมทรัพย์สุดขอบโลก
ผจญภัยล่าขุมทรัพย์สุดขอบโลก  เป็นภาพยนตร์แอ็กชันผจญภัยสัญชาติอเมริกันในปี ค.ศ. 2022 กำกับโดยรูเบน เฟลสเชอร์ จากบทภาพยนตร์โดยราฟ ลี จัดกินส์, อาร์ต มาร์คัม และแมตต์ ฮอลโลเวย์ สร้างจากแฟรนไชส์วิดีโอเกมชื่อเดียวกันที่พัฒนาโดยนอติด็อก และเผยแพร่โดยโซนี่ อินเตอร์แอ็กทีฟ เอนเตอร์เทนเมนต์ นำแสดงโดยทอม ฮอลแลนด์ ในบทเนธาน เดรก และมาร์ก วาห์ลเบิร์ก ในบทวิคเตอร์ ซุลลิแวน โดยมี Sophia Ali, Tati Gabrielle และอันโตนิโอ บันเดรัส เป็นนักแสดงสมทบ ในภาพยนตร์เรื่องนี้ เนธาน (ทอม) ได้รับการว่าจ้างจากวิคเตอร์ (มาร์ค) ในการแข่งขันกับมหาเศรษฐีซันติอาโก มอนกาดา (อันโตนิโอ) และหัวหน้าทหารรับจ้าง โจ แบรดด็อค (ทาติ) เพื่อตามหาสมบัติในตำนานของคณะเดินทางแมกเจลแลน

ภาพยนตร์เรื่องนี้เข้าสู่การพัฒนาในปี ค.ศ. 2008 โดยผู้อำนวยการสร้าง Avi Arad ระบุว่าเขาจะทำงานร่วมกับโซนี่พิคเจอร์สเอ็นเตอร์เทนเมนต์ เพื่อพัฒนาภาพยนตร์ที่ดัดแปลงจากแฟรนไชส์วิดีโอเกม จากนั้นอยู่ในขั้นตอนการพัฒนาโดยมีผู้กำกับ ผู้เขียนบท และนักแสดงนำหลายคนเข้าร่วม ผู้สร้างภาพยนตร์ เดวิด โอ. รัสเซล, นีล เบอร์เกอร์, เซธ กอร์ดอน, แดน ทราคเทนเบิร์ก, ชอว์น เลวี และทราวิส ไนท์ ได้รับการเซ็นสัญญาให้มากำกับในตอนแรก ขณะที่ มาร์ก วาห์ลเบิร์ก ถูกกำหนดให้แสดงเป็นเดรกในช่วงแรกของการพัฒนา ทอม ฮอลแลนด์ได้รับเลือกให้แสดงเป็นเดรกในเดือนพฤษภาคม ค.ศ. 2017 และเฟลสเชอร์ได้รับการว่าจ้างให้เป็นผู้กำกับในช่วงต้นปี ค.ศ. 2020 เริ่มถ่ายทำในเดือนมีนาคม ค.ศ. 2020 แต่การถ่ายทำหยุดชะงักเนื่องจากการระบาดทั่วของโควิด-19 ก่อนจะกลับมาถ่ายทำต่อในเดือนกรกฎาคมและเสร็จสิ้นการถ่ายทำในเดือนตุลาคมปีเดียวกัน โดยมีสถานที่ถ่ายทำได้แก่ บอสตัน นิวยอร์กซิตี บาร์เซโลนา และเคียมบา

เดิมมีกำหนดฉายในวันที่ 18 ธันวาคม ค.ศ. 2020 แต่ภาพยนตร์เรื่องนี้ประสบปัญหาความล่าช้าอย่างมากเนื่องจากการระบาดทั่วของโควิด-19 ในที่สุดก็ฉายรอบปฐมทัศน์ที่โคลีเซียมในบาร์เซโลนาในวันจันทร์ที่ 7 กุมภาพันธ์ ค.ศ. 2022 และเข้าฉายในโรงภาพยนตร์ในสหรัฐอเมริกาโดยโซนี่พิคเจอร์สรีลีสซิง ในวันศุกร์ที่ 18 กุมภาพันธ์
# อูราลแอร์ไลน์
อูราลแอร์ไลน์ (, Ural’skiye avialinii) เป็นสายการบินสัญชาติรัสเซีย มีฐานบินที่เยคาเตรินบุร์ก แคว้นสเวียร์ดลอฟสค์ ประเทศรัสเซียHome page. Ural Airlines. Retrieved on 18 July 2010. "Address: Utrenniy 1g, Ekaterinburg Russia, 620025, SITA SVXTOU6" Russian address: Home page. "Адрес: 620025, Россия, Екатеринбург, пер. Утренний, 1г" บริการการเที่ยวบินประจำและเที่ยวบินเช่าเหมาลำ
# ถั่วแดงกวน
ถั่วแดงกวน  เป็นทั้งขนมและส่วนประกอบของขนมในอาหารเอเชียตะวันออก ทำจากการต้มถั่วแดงเมล็ดเล็ก (ถั่วอาซึกิ) บดและกวนให้เข้ากัน อาจเติมน้ำตาลหรือไม่เติมก็ได้ สีของถั่วแดงกวนมีสีแดงเข้มตามสีของผิวถั่วแดง ในอาหารเกาหลีมักปอกผิวสีแดงของถั่วแดงออกก่อนการกวนทำให้ได้ถั่วกวนสีขาว  

 ศัพทมูลวิทยา 

ในภาษาญี่ปุ่น คำเรียกชื่อของถั่วแดงกวนมีเป็นจำนวนมาก เช่น อัง (餡), อังโกะ (餡子), โองุระ (小倉) ซึ่งอังหมายถึง หวาน, กินได้, และของกวน ซึ่งไม่มีการระบุว่าเป็นถั่วแดง และบางคำเช่น อาซึกิอัง (小豆餡) ระบุว่าเป็นถั่วอาซึกิบด

คล้ายกับในภาษาจีน โต้วชา  บางครั้งใช้เป็นชื่อเรียกสั้น ๆ แทน หงโต้วชา  ที่หมายถึง ถั่วแดงบดจนป่นคล้ายทราย คือ ถั่วแดงกวนนั่นเอง

 วิธีทำ 
เริ่มจากการเตรียมถั่วแดงโดยล้างให้สะอาด เติมน้ำพักไว้ 6 ชั่วโมงหรือข้ามคืน จนเมล็ดพอง จากนั้นนำไปต้มไฟแรงจนสุกนิ่ม ต้มประมาณ 30–45 นาทีด้วยไฟกลาง เมื่อถั่วแดงนำไปบดโดยช้อนหรือเครื่องปั่นอาหาร อาจบดจนละเอียดหรือหยาบตามต้องการ แล้วให้เติมน้ำตาลลงไป กวนจนน้ำตาลละลาย และถั่วแดงงวดถั่วแดงกวน. Wongnai, สืบค้นเมื่อ 30 ธันวาคม 2565.

 การใช้ประโยชน์ 

 อาหารจีน 
ถั่วแดงกวนใช้ประกอบในอาหารจีนหลายชนิด เช่น

 ถั่วแดงต้มน้ำตาล 
 บัวลอยไส้ถั่วแดง 
 จ่างไส้หวาน  
 ขนมไหว้พระจันทร์ 
 ซาละเปาไส้ถั่วแดง 
 เจียนตุย 
 หงโต้วเกา (红豆糕)

 อาหารญี่ปุ่น 
ถั่วแดงกวนใช้ประกอบในขนมญี่ปุ่นหลายชนิด เช่น

 อังมิตสึ
 อัมปัง
 ไดฟูกุ
 ดังโงะหน้าถั่วแดงกวน
 โดรายากิ
 อิมากาวะยากิ
 มันจู
 โอชิรุโกะ
 ซากุระโมจิ
 ไทยากิ
 โยคัง

 อาหารเกาหลี 
ถั่วแดงกวนใช้ประกอบในของว่างในเกาหลีหลายชนิด เช่น

 Baram-tteok
 Bungeo-ppang
 Chalbori-ppang
 Chapssal doughnut
 Gyeongdan
 Hodu-gwaja
 Hoppang
 Hwangnam-ppang
 Jjinppang
 Kkulppang
 Patbingsu
 Songpyeon
 Ttongppang
# ภาษาของประเทศรัสเซีย
ในบรรดา ภาษาทั้งหมดของรัสเซีย ภาษารัสเซียเป็นภาษาที่ใช้กันอย่างแพร่หลายที่สุดและเป็นภาษาทางการเพียงภาษาเดียวในระดับชาติ แต่ยังมีอีก 35 ภาษาที่ถือเป็นภาษาทางการในบางภูมิภาคของรัสเซียโดยใช้คู่กันกับภาษารัสเซีย ปัจจุบันมีภาษาชนกลุ่มน้อยมากกว่า 100 ภาษาที่พูดในรัสเซีย การแก้ไขรัฐธรรมนูญรัสเซียฉบับใหม่ที่ได้รับอนุมัติกำหนดให้ภาษารัสเซียเป็นภาษาทางการ ด้วยการลงนามในคำสั่งฝ่ายบริหารของประธานาธิบดี วลาดีมีร์ ปูติน เมื่อวันที่ 3 กรกฎาคม ค.ศ. 2020 เพื่อใส่การแก้ไขเพิ่มเติมในรัฐธรรมนูญรัสเซียอย่างเป็นทางการ คำสั่งเหล่านี้จึงมีผลบังคับใช้ในวันที่ 4 กรกฎาคม ค.ศ. 2020Language of “state forming people”.Putin signing amendments into law
# โกปิโก้
โกปิโก้ (ทับศัพท์: โกปีโก) เป็นชื่อตราสินค้าลูกอมรสกาแฟและกาแฟพร้อมดื่มจากประเทศอินโดนีเซียโดยบริษัทมาโยราอินดะฮ์ ชื่อ "โกปิโก้" มาจากชื่อของกาแฟโกปิโกซึ่งเป็นพืชท้องถิ่นในรัฐฮาวายของสหรัฐ ณ ค.ศ. 2017 ผลิตภัณฑ์โกปิโก้มีวางจำหน่ายในกว่า 80 ประเทศทั่วโลก

เว็บไซต์ของโกปิโก้ในสหราชอาณาจักรระบุว่าลูกอมโกปิโก้ 4–5 เม็ดมีปริมาณกาเฟอีนเทียบเท่ากับกาแฟเอสเปรสโซหนึ่งถ้วย ในขณะที่รสคัปปุชชีโนมีกาเฟอีนประมาณครึ่งหนึ่ง ส่วนเว็บไซต์กาเฟอีนอินฟอร์เมอร์ประมาณว่าลูกอมโกปิโก้หนึ่งเม็ดน่าจะมีกาเฟอีนประมาณเม็ดละ 20–25 มิลลิกรัมเนื่องจากกาแฟหนึ่งถ้วยโดยทั่วไปจะมีกาเฟอีนประมาณ 100 มิลลิกรัม

ใน ค.ศ. 2017 บัญชีทวิตเตอร์ของสถานีอวกาศนานาชาติได้โพสต์รูปถ่ายงานเลี้ยงฉลองวันขอบคุณพระเจ้าบนสถานีอวกาศซึ่งในภาพมีบรรจุภัณฑ์ลูกอมโกปิโก้อยู่ด้วย ภาพดังกล่าวกลายเป็นที่แพร่หลายในหมู่ผู้ใช้อินเทอร์เน็ตในประเทศอินโดนีเซียโดยมีแฮชแท็กได้แก่ #kopikoinspace

thumb|กาแฟพร้อมดื่มโกปิโก้ ลัคกี้เดย์

ผลิตภัณฑ์โกปิโก้ในประเทศไทยผลิตและนำเข้าโดยบริษัทอินบิสโก้ (ประเทศไทย) จำกัด ซึ่งเป็นบริษัทในเครือของมาโยราอินดะฮ์ โดยมีสำนักงานตั้งอยู่ที่อำเภอบางปะอิน จังหวัดพระนครศรีอยุธยา
# ฟลาเกลีย
ฟลาเกลีย  เป็นโครงการสื่อผสมญี่ปุ่น สร้างสรรค์โดยมาโดกะ ทากาโดโนะ  ละครเพลงชื่อเรื่องว่า ฟลาเกลีย เดอะมิวสิคัล: ยูกิเตะ คาเอริชิ โมโนงาตาริ จะเปิดแสดงตั้งแต่วันที่ 3-9 กุมภาพันธ์ พ.ศ. 2566 ที่โถงของนิปปงเซเน็งคังในกรุงโตเกียว ซีรีส์อนิเมะ 6 ตอนผลิตโดยสตูดิโอไกนาชื่อเรื่องว่า ฟลาเกลีย: นัตสึยาซูมิ โนะ โมโนงาตาริ เริ่มออกอากาศในเดือนมกราคม พ.ศ. 2566 

 ตัวละคร 
Yuku

Adel

Tagi

Ren

Mel

Kanchi

Tetsu

Silver

Rabu

Nitta

Mythril

Hasshu

Marie

Jango

Iko
# กาลีญาดา
กาลีญาดา (,) เป็นอาหารบราซิลที่มีส่วนประกอบสำคัญได้แก่ข้าวและเนื้อไก่ซึ่งมีสีออกเหลืองคล้ายกับปาเอยา อาร์โรซกอนโปโย หรือข้าวหมกไก่ สีเหลืองนั้นมาจากหญ้าฝรั่นซึ่งมีราคาแพง ทำให้ในหลายสูตรที่เผยแพร่ออนไลน์มักแนะนำให้ใช้ขมิ้นแทนซึ่งจะทำให้ได้กาลีญาดาที่มีสีเหลืองคล้ายกัน แต่รสชาติจะแตกต่างกันเล็กน้อย โดยทั่วไปแล้วกาลีญาดานิยมปรุงในกระทะหรือหม้อใบเดียว การปรุงกาลีญาดาจะเริ่มจากการหมักไก่กับเครื่องปรุงรสและเครื่องเทศต่าง ๆ ให้เข้าเนื้อ ซึ่งเป็นขั้นตอนที่สำคัญ จากนั้นจึงนำไปปรุงในลักษณะคล้ายกับสตูในน้ำสต๊อกไก่ร่วมกับหอมใหญ่ กระเทียม และมะเขือเทศ เมื่อไก่สุกแล้วจึงเติมข้าวที่ซาวแล้วลงไปเพื่อหุงในน้ำสตูจนสุก

กาลีญาดานิยมรับประทานในพื้นที่แถบตอนใต้ของประเทศเช่นรัฐโกยาช รัฐเซาเปาลู และรัฐมีนัชเจไรช์ เป็นต้น และนิยมรับประทานในวันเสาร์ศักดิ์สิทธิ์เพื่อเฉลิมฉลองการสิ้นสุดเทศกาลมหาพรตในประเทศบราซิล แต่เนื่องจากกาลีญาดาเป็นอาหารที่ทำง่าย ทำให้สามารถปรุงรับประทานในเวลาอื่นได้ด้วยเช่นกัน นอกจากนี้ยังนิยมรับประทานเพื่อบรรเทาอาหารเมาค้างด้วย สันนิษฐานว่ากาลีญาดามีที่มาจากชาวโปรตุเกสที่เดินทางเข้ามาค้นหาโลหะมีค่าในแถบทวีปอเมริกาใต้ กาลีญาดาในแต่ละพื้นที่จะมีส่วนผสมที่แตกต่างกันไปตามแต่วัตถุดิบที่มีในท้องถิ่น เช่นในรัฐมีนัชเจไรช์จะนิยมใส่กระเจี๊ยบลงไป ในขณะที่ในรัฐโกยาชจะใช้เปกีและกวาบีโรบา เป็นต้น นอกจากนั้นแล้วผู้ปรุงแต่ละคนก็อาจจะดัดแปลงสูตรกาลีญาดาต่อไปได้อีก เช่นเติมไส้กรอกหรือผักชนิดอื่นเพิ่มลงไป